**Maurice Patrick Mullane** (s. 31. heinäkuuta 1990 Wallingford, Connecticut, Yhdysvallat) on yhdysvaltalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Mullane pelasi Boston Collegessa vietettyjen yliopistovuosiensa jälkeen neljä vuotta ammattilaisena, AHL:ssä, ECHL:ssä, Suomessa ja Tšekissä.

Ura
---

### Seuraura

Mullane kävi vuodet 2005–2008 high schoolia Avon Old Farmsissa. Kauden 2008–2009 hän pelasi USHL-junioriliigaa Omaha Lancersissa, jonka kolmanneksi paras pistemies Mullane oli tehoilla 23+34=57. Hän pelasi kauden aikana myös USHL:n tähdistöottelussa. Vuodet 2009–2013 Mullane kävi Boston Collegea, jossa hän voitti Hockey Eastin mestaruuden vuosina 2010, 2011 ja 2012, sarjan runkosarjan mestaruuden vuonna 2012 sekä koko NCAA:n mestaruuden vuosina 2010 ja 2012.

Kaudella 2011–2012 Mullane voitti tehoilla 10+29=39 BC:n sisäisen syöttöpörssin ja jakoi sisäisen pistepörssin neljännen sijan Steven Whiteyn kanssa. He jakoivat Hockey Eastin pistepörssin kymmenennen sijan Lowellin Riley Wetmoren kanssa. Viimeisellä yliopistokaudellaan 2012–2013 Mullane toimi BC:n kapteenina ja hänet valittiin kauden päätteeksi joukkueen parhaaksi pelaajaksi ja palkittiin John "Snooks" Kelley Memorial Awardilla. Mullane valloitti joukkuetovereidensa Johnny Gaudreaun ja Steven Whiteyn kanssa koko sarjan pistepörssin kärkikolmikon. Heistä Mullane sijoittui kolmanneksi tehoilla 16+27=43.

Toukokuussa 2013 Mullane teki vapaana agenttina vuoden mittaisen AHL-sopimuksen Rockford IceHogsin kanssa. NHL-varaamaton Mullane osallistui samana syksynä myös Chicago Blackhawksin harjoitusleirille. Hänen tulokaskautensa 2013–2014 toi siellä 46 runkosarjaottelussa tehot 6+7=13. Mullane pelasi kauden aikana myös 13 ottelua ECHL-joukkue Toledo Walleyessa. Syyskuussa 2014 hän teki sopimuksen ECHL-joukkue Greenville Road Warriorsin kanssa, mutta kauden 2014–2015 kynnyksellä lokakuussa Mullane kaupattiin sieltä Reading Royalsiin vaihdossa Mike Banwellin oikeuksiin. Hän nousi joukkueen kapteenistoon ja oli Royalsin kolmanneksi paras pistemies tehoilla 23+39=62.

Kaudeksi 2015–2016 Mullane siirtyi vuoden mittaisella sopimuksella SM-liigajoukkue Porin Ässiin. Syyskuussa 2016 hän siirtyi try-outin kautta Tšekin Extraligan HC Karlovy Varyyn oltuaan ilman sopimusta alkukauden 2016–2017. Mullanen kausi jäi kuitenkin vain 35 runkosarjaottelun mittaiseksi loukkaantumisten vuoksi.

Elokuussa 2017 Mullane ilmoitti omalla Instagram-tilillään lopettaneensa pelaajauransa.

### Maajoukkueura

Mullane pelasi alle 19-vuotiaiden World Junior A Challengessa vuonna 2008, jolloin hän voitti kultaa.

Muuta
-----

Mullanen isosisko Marissa on pelannut myös jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Avon Old Farms | USHS | 28 | 8 | 12 | 20 | 0 | - | - | - | - | - |
| 2007–2008 | Avon Old Farms | USHS | 28 | 21 | 34 | 55 | 12 | - | - | - | - | - |
| 2008–2009 | Omaha Lancers | USHL | 54 | 23 | 34 | 57 | 31 | 3 | 0 | 3 | 3 | 2 |
| 2009–2010 | Boston College | NCAA | 42 | 8 | 20 | 28 | 8 | - | - | - | - | - |
| 2010–2011 | Boston College | NCAA | 39 | 8 | 21 | 29 | 14 | - | - | - | - | - |
| 2011–2012 | Boston College | NCAA | 44 | 10 | 29 | 39 | 39 | - | - | - | - | - |
| 2012–2013 | Boston College | NCAA | 38 | 16 | 27 | 43 | 39 | - | - | - | - | - |
| 2013–2014 | Rockford IceHogs | AHL | 46 | 6 | 7 | 13 | 15 | - | - | - | - | - |
|  | Toledo Walleye | ECHL | 13 | 2 | 2 | 4 | 2 | - | - | - | - | - |
| 2014–2015 | Reading Royals | ECHL | 72 | 23 | 39 | 62 | 40 | 7 | 1 | 3 | 4 | 16 |
| 2015–2016 | Ässät | SM-liiga | 56 | 10 | 15 | 25 | 18 | - | - | - | - | - |
| 2016–2017 | HC Karlovy Vary | ČEL | 35 | 5 | 14 | 19 | 24 | - | - | - | - | - |
| 1 kausi | yhteensä | SM-liiga | 56 | 10 | 15 | 25 | 18 | - | - | - | - | - |
| 1 kausi | yhteensä | AHL | 46 | 6 | 7 | 13 | 15 | - | - | - | - | - |
| 1 kausi | yhteensä | ČEL | 35 | 5 | 14 | 19 | 24 | - | - | - | - | - |

Lähteet
-------

* Pat Mullane The Internet Hockey Databasessa (englanniksi)
* Pat Mullane *Elite Prospects*. Everysport Media Group AB.  (englanniksi)

### Viitteet

1. 1 2  Pat Mullane Bio *BCEagles.com*. Boston College Athletics.  Arkistoitu 19.4.2015. Viitattu 17.6.2015. (englanniksi)
2. 1 2 3 4  Pat Mullane *Elite Prospects*. Everysport Media Group AB.  (englanniksi)
3. 1 2 3  Pat Mullane The Internet Hockey Databasessa (englanniksi)
4. 1 2  Thompson, Mark: Royals Acquire Forward Pat Mullane from Greenville Road Warriors *GreenvilleRoadWarriors.com*.  13.10.2014. Reading, Pa:  Reading Royals.  Arkistoitu 4.3.2016. Viitattu 17.6.2015. (englanniksi)
5. ↑  Stillings, Fritz: Pat Mullane Inks AHL Deal With Rockford  1.5.2013. Rockford, Ill:  Rockford IceHogs.  Arkistoitu 6.9.2015. Viitattu 17.6.2015. (englanniksi)
6. ↑  Powers, Scott: Blackhawks make first roster cuts *proxy.espn.com*.  17.9.2013. ESPN Internet Ventures. Viitattu 27.8.2017. (englanniksi)
7. ↑  Road Warriors Continue to Make Free Agency Splash with More AHL Experience *GreenvilleRoadWarriors.com*.  11.9.2014. Greenville, SC:  The ECHL.  Arkistoitu 12.9.2014. Viitattu 17.6.2015. (englanniksi)
8. ↑  Ässät vahvistuu kahdella jenkkipelaajalla ja juniorilla *Jatkoaika.com*.  17.6.2015. Jatkoaika r.y. Viitattu 17.6.2015.
9. ↑  Ässissä viime kauden pelannut Mullane koeajalle Tšekkiin *Jatkoaika.com*.  22.9.2016. Jatkoaika r.y. Viitattu 24.9.2016.
10. ↑  Ässien entinen jenkkivahvistus iski hokkarit naulaan 27-vuotiaana *suomikiekko.com*.  28.8.2017. Nordic Sport Media. Viitattu 28.8.2017.